hu pl hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu en en de en hu sv en de en hu fr en de en hu de en de en hu de en hu en hu fr en de en hu fr en de en hu fr en de en hu sv en de en hu hu en hu hu hu hu nl fr en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Látványos trekkingtúrák az Alpok országában
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Négyezer méter fölé emelkedő, hósapkás alpesi csúcsok, méregzöld alpesi rétek, középkori hangulatot árasztó városok: ez az Alpok országa, az ezerarcú Svájc. Itt emelkedik az Eiger híres-hírhedt északi fala, és a hegyek hegye, az Alpok legmerészebb csúcsa, a Matterhorn, de itt nyújtózik az Alpok leghosszabb gleccsere is, a 23 km hosszú Aletsch-gleccser is. Itt születnek Európa nagy folyói, a Rajna, Rhone és az Inn, és az idelátogató 1484 tóban válogathat. Csatlakozz Svájc főleg természeti látnivalóira koncentráló aktív, kis csoportos utazásunkhoz, amelyet követően garantáltan már nem csak a bankszektor, csoki és luxusórák jutnak majd eszedbe az ország nevének hallatán!
Kiemelt látnivalók a program során:
- túra az Eiger (3970m), Mönch (4099m) és Jungfrau (4158m) hármasával uralt tájon
- túra Svájc egyik legszebb fekvésű tavához (Oeschinensee)
- Zermatt – Matterhorn Glacier Paradise (Európa legmagasabban fekvő hegyi állomása)
- Aletsch-gleccser, az Alpok leghosszabb jégfolyama
- Luzern történelmi belvárosa és a Liechtensteini Hercegség
Reggel 5 órakor indul kisbuszunk a XI ker. Pázmány Péter sétány és a Magyar Tudósok krt. sarkán levő parkolótól (az ELTE új épületei mellett, a Petőfi-híd, budai hídfőtől 5 percre az A38 hajóval szemben). Egész nap utazunk rövid megállókkal Ausztrián és Németországon keresztül. Első hosszabb megállónkat már Svájcban, Luzern szép állapotban megőrzött óvárosában tartjuk. Kb. 2 órás sétánk során érinteni fogjuk a történelmi belváros főbb nevezetességeit, mint például a Reuss-folyót átszelő, 1365-ben épített és ezzel Európa legrégebbi fedett fahídjának számító Kápolna-hidat, illetve az egykor várost övező erődítményrendszer részét képező nyolcszögletű, 34m magas Víztornyot, hogy az itt található elegáns történelmi épületekről, vízparti sétányokról se feledkezzünk meg. Innen már csak 1 órás autózás és elérjük Interlaken településen található kempingünket, ahol egymás után 4 éjszakát fogunk tölteni. Sátraink felállítása után folytatjuk a csapattársainkkal utazás közben tartott ismerkedést. Szállás: kemping.
A Lauterbrunnen-völgy minden bizonnyal a világ egyik legszebb kettős gleccservölgye, nem hiába választottuk következő napi túráink kiindulópontjának a völgyre rálátást nyújtó kempingünket Interlakenben. Reggelit követően a mai napon kisebb sétákkal és a völgyet szegélyező 500-800 méter magas falakról lezúduló vízesések felfedezésével hangolódunk a nagyobb túrákra. Először a Staubbach-vízesést közelítjük egy ösvényen, majd pedig Európa egyetlen igazi gleccser-vízesésének, a Trümmelbach-vízesésnek a felfedezésére indulunk, amely az Eiger (3970 m), Mönch (4099 m) és Jungfrau (4158 m) gleccsereiből táplálkozó másodpercenkénti 20 ezer literes vízhozamával nagyon szép spirális vájatokat hozott létre a sziklákban. A zegzugos barlangszerű szurdokvölgyön a belépők megváltása után kiépített pallókon lépdelve csodálhatjuk az itt található zuhatagokat. Délután élelmiszerkészleteink feltöltésére is szánunk időt, hiszen a következő napok egész napos túrákat ígérnek. Szállás: kemping.
Interlaken, Wengen, Männlichen (2345 m), Kleine Scheidegg (2061 m), Allmend
Reggel korán kelünk, és elsőként fogaskerekű vasúttal jutunk fel a völgy meredek sziklafalának tetején épült Wengen településre, ahova autóút nem vezet. A Männlichen-csúcs közelítésére és további közel 1000 m szint leküzdésére egy felvonót hívunk segítségül, tesszük mindezt azért, hogy minél több időt tölthessünk az Eiger (3970 m), Mönch (4099 m) és Jungfrau (4158 m) hármasával uralt tájon. A felvonó felső állomásánál kiszállva az UNESCO ösvényen haladunk a Männlichen 2345 m magas csúcsa felé, ahonnan szenzációs panoráma nyílik a környező tájra, nem hiába kapta meg a világörökségi státuszt. Ez mai túránk legmagasabb pontja, innen a Panoráma-ösvény kényelmes gyalogútján jutunk a Kleine Scheidegg (2061 m) megállónkhoz egyre közelebb túrázva az Eiger, Mönch és Jungfrau hármasához. Innen a fogaskerekű nyomvonalát követve folyamatosan tovább ereszkedünk Wengernalp érintésével Allmend állomásig, ahonnan fogaskerekű segítségével jutunk vissza a völgybe. (Táv: 14 kilométer, szint: 100 méter felfelé, 1000 méter lefelé, menetidő: 5-6 óra) Szállás: kemping, opcionálisan: szálloda.
Interlaken, Kandersteg, Oeschinensee (1578 m)
Mai napon Svájc talán egyik legszebb tavához, az 1578 m magasan fekvő, 56 m mély Oeschinensee-hez kirándulunk, mely 2007-től a Jungfrau-Aletsch-Bietschhorn természeti világörökség kibővített részévé vált. Kb. 1 óra buszozás után Kandersteg nevű településen parkolunk le, ahonnan több túraútvonalon és drótkötélpályás felvonóval is megközelíthető a 3000 m feletti hegyek közé zárt tó. A túrán ezúttal csak lábainkra próbálunk hagyatkozni és eltekintünk a felvonó használatától, így is késleltetve a látványtól ránk váró sokkot. Erdős- legelős úton 400 m-t emelkedünk kb. 1 órás gyaloglással, mikor először kápráztat el bennünk a tó látványa. Innen egy 6 km-es látványos körtúrát teszünk, mely nem hiába került be Svájc legszebb 15 túraútvonala közé. Különböző szögből és magasságból is szemügyre vehetjük a tavat, utunk során több fogadó és menedékház segíti a svájci franktól duzzadó zsebeink apadását, igény szerint. A tavon egyébként csónakázásra és horgászásra is van lehetőség, de az itt élő különböző pisztrángok és sügérek állományának utóbbi módon való csökkentésére ezúttal nem vállalkozunk. Egy alternatív útvonalon ereszkedünk vissza kisbuszunkhoz, majd újabb nagyszerű túraélményekkel gazdagodva visszatérünk szállásunkra. (Táv: 14 kilométer, szint: 950 méter fel/le, menetidő: 6-7 óra) Szállás: kemping.
Interlaken, Furka-hágó, Rhone-gleccser (2300 m)
Ma egy kényelmesebb, lazítósabb, de további látványosságokban bővelkedő napnak nézünk elébe. Reggel összepakoljuk sátrainkat, hogy székhelyünket áttegyük a Zermatt-völgy utolsó autóval megközelíthető településének kempingjébe és a hátralévő napokon innen tegyünk remek csillagtúrákat. Útközben az apróbb fotószünetek mellett hosszabb megállót a Furka-hágó térségében fekvő Gletsch falu fölötti Rhone-gleccsernél tartunk, hiszen Európában sehol nem lehet ennél közelebb autóúton gleccsert megközelíteni. A Rhone folyó forrásának számító gleccser mintegy 1300 métert húzódott vissza az elmúlt 120 évben, az utóbbi években nyaranta különleges fényvisszaverő fehér takarókkal vonják be, mely az olvadást akár 70%- kal lassíthatja. A felszínen mormotákra „vadászunk”, majd a gleccserbe fúrt alagútban tett sétánk során különleges fehéres-kékes jégvilágba (Rhone Glacier Ice Grotto) csöppenünk. A kék ezer árnyalatában tett „fürdőnk” után folytatjuk utunkat Täsch apró településének kempingjéig, ahol a kora délutáni órákban igyekszünk tábort verni. Szállás: kemping.
Täsch, Zermatt, Furi, Klein Matterhorn – Matterhorn Glacier Paradise (3883 m)
Kempingünkből reggel a közeli állomásra megyünk, ahonnan fogaskerekű vonatra pattanva közelítjük a Matterhorn északi lábánál 1600 m tengerszint feletti magasságban elterülő Zermatt idilli kisvárosát, mely Svájc leghíresebb üdülőhelye és síparadicsoma is egyben. Zermatt utcáin csak elektromos meghajtású járművek közlekedhetnek a biciklisek és gyalogosok mellett. A mellékutcák 16-18. századból való pajtákat, gabonatárolókat, régi faházakat rejtenek, de a világszínvonalú fürdők, ötcsillagos szállodák, a fényűző kirakatokkal hívogató exkluzív vásárlási lehetőségek, a nemzetközi konyha felső fokát képviselő éttermek is szerves részei a városnak. Az állomásról gyalogosan indulunk Zermatt felfedezésére magunkba szívni a fentiekben leírt hangulatot, majd Furinál egy 3 km-es körséta keretében egy újabb látványos, 100 m hosszú függőhídon kelhetünk át. Délután folyamán szabadprogram, ahol egyik lehetőségként felvonók segítségét igénybe véve kb. 40 perc alatt testközelbe kerülhetünk az alpesi 4000-esek világával. A 3883 m magas Klein Matterhorn csúcson található Európa legmagasabban fekvő felvonóállomása, ahonnan 38 db 4000 m feletti csúcs és 14 gleccser vehető szemügyre tiszta időben és ahonnan időjárási és hóviszonyoktól függően a Breithorn (4164 m) irányába haladva mi is könnyen 4000 m felett találhatjuk magunkat, még ha a technikai biztosítást igénylő csúcsélmény ezúttal el is marad. Akik pedig kihagynák a borsos árú utazást a jeges világba, tovább ismerkedhetnek a világ egyik legexkluzívabb sí- és turistaközpontjával. Mivel a vonatok késő estig kb. 20 percenként közlekednek Zermatt-Täsch között, mindenki egyénileg eldöntheti, hogy mikor tér vissza kempingünkbe. (Táv: 10 kilométer, szint: 400 méter fel/le) Szállás: kemping.
Täsch, Fiesch, Eggishorn (2926 m), Aletsch-gleccser
A mai napon a Matterhorn méltóságteljes piramisának lenyűgöző látványát egy kicsit pihentetve kb. 1 órás autózással Fiesch településre utazunk, ahonnan felvonóra szállva pár perc alatt közel 1200 m szintet emelkedünk Fischeralp állomásig. Innen igazi magashegyi sziklás terepen kb. 3 óra alatt érjük el az Eggishorn csúcsát, ahonnan a legjobban szemügyre vehető az Alpok leghosszabb jégfolyama, a 23 km hosszú Aletsch-gleccser. A lenyűgöző panorámából felocsúdva némi pihenő után a Märjela-völgyön keresztül le is ereszkedünk, hogy közelebbről is szemügyre vegyük a gleccser töredezett jégtömbjeit. Egy menedékház érintésével egy hosszú alagúton is áthaladva, alternatív útvonalon térünk vissza Fiescheralp állomásra, hogy a felvonó kabinjaiból élvezzük a további ereszkedést. (Táv: 15 kilométer, szint: 900 méter fel/le, menetidő: 7-8 óra) Szállás: kemping.
Zermatt, Sunegga Paradise (2288 m), 5 Seenweg, Panoramaweg
A mai napon visszatérünk Zermattba, hogy egy lenyűgöző panorámatúrával zárjuk a hegyek országában tett aktív látogatásunkat. Túránk kiindulópontja Sunnegga Paradise nevű felvonóállomás, ahonnan az 5-tó séta (5 Seenweg/5 Lakes walk) keretében, ahogy neve is elárulja, 5 tavat érintve látunk rá Zermatt völgyére, és ahol szélcsendes időben a tavak vízfelületén tükröződve is láthatjuk a tájat folyamatosan uraló Matterhorn csúcspiramisát. Ahogy tapasztalni fogjuk, az érintett 5 tó (Stellisee, Grindjisee, Grünsee, Moosjisee és Leisee) mindegyike különböző színben, méretben, alakban és karakterben. A Leisee-ben akár meg is mártózhatnak a bátrabbak, a Grindjisee partján különböző virágfajokat fotózhatunk, de némelyik partjáról elrugaszkodva fel is ugorhatunk a Matterhornhoz (lsd. kép). Blauherd állomásról a Rothorn oldalában is sokszor fotószünetet kell tartanunk, így továbbra is kényelmes tempóban igyekszünk feldolgozni a mai etap nyújtotta „panoráma-orgazmust”. Este sátraink mellett üldögélve kerítünk sort egy hangulatos búcsúestre, ahol ki-ki fogadalmat tehet egy svájci visszatérésre, mert Svájcot nem elég egyszer látni! (Táv: 16 kilométer, szint: 700 méter fel/le, menetidő: 7-8 óra) Szállás: kemping.
Reggel sátrat bontunk, és kelet felé vesszük az irányt, hogy a világ hatodik legkisebb államában, a Liechtensteini Hercegségben tegyünk egy rövid látogatást. A Rajna-völgyében, Ausztria és Svájc közé beékelődve fekszik a 160 km2 területű, 38 ezer lakosú alkotmányos monarchia. Az 5 ezer lakosú fővárosban, Vaduzban tett sétánk során felkeressük a város fölé magasodó várkastélyt, illetve a sétálóutcában vásárolgathatunk. A városnézés után megindulunk Magyarország felé, és várhatóan a késő esti órákban érkezünk meg Budapestre.
Az oldalon látható képeket Kovács Zsolt és Szabó Szilveszter készítette.
Svéd Lappföld, Norvégia (Lofoten): aurora borealis
Kanári-szigetek: Gran Canaria, Lanzarote
Izland: aurora borealis (5 nap)
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk